Kõige tavalisem rakendus menüüle Start on arvutisse installitud programmide avamine. Menüü Start vasakul paanil kuvatud programmi avamiseks klõpsake seda. Programm avaneb ja menüü Start suletakse.
Kui te ei näe programmi, mida soovite avada, klõpsake vasaku paani allosas olevat käsku Kõik programmid. Viivitamatult kuvatakse vasakule paanile pikk loend programmidest tähestiku järjekorras, millele järgneb loend kaustadest:
Ühele programmi ikoonile klõpsamine käivitab programmi ja sulgeb menüü Start. Mida kaustad sisaldavad? Veel programme. Klõpsake näiteks käsku Tarvikud ja kuvatakse programmide loend, mis on talletatud sellesse kausta. Klõpsake ükskõik millist programmi, et seda avada. Et minna tagasi programmide juurde, mida nägite alguses menüüd Start avades, klõpsake nuppu Tagasi menüü allosas.
Kui see, mida programm teeb, tekitab kahtlusi, liigutage osuti selle ikoonile või nimele. Kuvatakse kast, mis sageli sisaldab programmi kirjeldust. Näiteks Kalkulaatorile osutamine kuvab sellise sõnumi: "Teeb ekraanikalkulaatoril põhilisi aritmeetikatehteid." See nõks töötab ka menüü Start parema paani ühikute jaoks.
Võib-olla märkate, et aja jooksul programmide loendid menüüs Start muutuvad. See juhtub kahel põhjusel. Esiteks, kui installite uusi programme, siis lisatakse nad loendisse Kõik programmid Teiseks avastab menüü Start, milliseid programme te rohkem kasutate ja paigutab need vasakule paanile kiireks juurdepääsuks.